Suchinthana/ta-wikipedia huggingface dataset:
ரமேஷ் செல்வன்

ரமேஷ் செல்வன் என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயங்கியுள்ளார். ரமேஷ் செல்வன் முதன் முறையாக இயக்கிய உளவுத்துறை திரைப்படத்தில் விஜயகாந்த் கதாநாயகனாக நடித்தார். இத்திரைப்படம் விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.

தொழில் 
1998 ஆம் ஆண்டு விசயகாந்து நடித்த உளவுத்துறை  என்ற அதிரடி திரைப்படத்தின் மூலம் ரமேஷ் செல்வன் திரைப்பட இயக்குனாராக அறிமுகமானார். இத்திரைப்படம் விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது. தமிழ் திரை உலகில் ரமேஷ் செல்வன் கவனிக்கத்தக்க இயக்குனரார். இவர் பின்னர் அவர் நடிகர் பிரசாந்த் உடன் ரன்வே என்ற தலைப்பில் ஒரு திட்டத்தை இயக்கத் தொடங்கினார். ஆனால் சில கால அட்டவணைகளுக்குப் பிறகு அது நிதி சிக்கல்களில் சிக்கியது. ரமேஷின் இயக்கத்தில் 2003 இல் நடிகர் அருண் விஜய் முக்கிய வேடத்தில் நடித்த ஜனனம் என்ற பழிவாங்கும் நாடக திரைப்படம் வெளியானது. ஜனனம் 2004 ஆம் ஆண்டு வெளியான தமிழ்த் திரைப்படம். அருண் விஜய், பிரியங்கா திரிவேதி, ஆஷிஷ் வித்யார்த்தி, ரகுவரன், வடிவேலு, சார்லி மற்றும் நாசர் ஆகியோர் நடிப்பில், ரமேஷ் செல்வன் இயக்கத்தில், பாலகுமாரன் வசனத்தில் பரத்வாஜ் இசையில் வெளியானது. 2002 ஆம் ஆண்டு துவங்கிய இப்படம் 2004 ஆம் ஆண்டு வெளியானது.

2010 ஆம் ஆண்டின் தொடக்கத்தில் தான் மீண்டும் வருவதாக ரமேஷ் அறிவித்தார், சத்யராஜுடன் கலவரம் என்ற திட்டத்தில் தான் முக்கிய வேடத்தில் பணியாற்றுவதாக வெளிப்படுத்தினார். கலவரம் ஒரு உண்மையான கதையை அடிப்படையாகக் கொண்டது, தமிழகத்தில் இதுவரை நடந்த மிகப்பெரிய கலவரம், சத்தியராஜ் ஒரு விசாரணை ஆணையத்தின் தலைவராக இருக்கும் துணை போலீஸ் கமிஷனராக நடிக்கிறார். படத்தின் வெளியீடு பல முறை பின்னுக்குத் தள்ளப்பட்டது, 2010 இல் தொடங்கிய திட்டம் கைவிடப்பட்டது. ஆகஸ்ட் 2013 இல் படத்தை வெளியிடுவதற்கான திட்டங்களும் தோல்வியடைந்தன.

இறுதியில் ஜனவரி 2014 இல் கலவரம் திரைப்படம்  வெளியிடப்பட்டது. 2012 ஆம் ஆண்டின் நடுப்பகுதியில், புதுமுகம் பாஸ் இடம்பெறும் தலைவன் என்ற திரைப்படத்தை இயக்குவதற்கு ரமேஷ் கையெழுத்திட்டார், மேலும் கலவரத்தின் வேலைகளை முடித்த பின்னர் அதை படமாக்கினார். ஜூன் 2013 இல், அவர் திட்டத்திலிருந்து விலகி ஒரு செய்திக்குறிப்பை வெளியிட்டார், இந்த திட்டத்தில் அவர் மேற்கொண்ட கடின உழைப்பின் விளைவாக அவர் உடல்நலப் பிரச்சினைகளை சந்தித்ததாகவும், அவர் தனது மற்ற முயற்சியான கலவரம் (2014) ஐ முடிக்க வேண்டும் என்றும் சுட்டிக்காட்டினார்.

2014 இல் இவரது இயக்கத்தில் தலைவன் திரைப்படம் வெளியானது. 2015 இல் வஜ்ரம் திரைப்படம் வெளியானது. 2020 இல் நுங்கம் பாக்கம் திரைப்படம் வெளியானது.

திரைப்படவியல்

குறிப்புகள் 

வாழும் நபர்கள்
சாம் ஆண்டன்

சாம் ஆண்டன் (Sam Anton)  இந்தியாவைச் சேர்ந்த ஒரு திரைப்பட இயக்குநர் மற்றும் திரைக்கதை எழுத்தாளர் ஆவார். 1985 ஆம் ஆண்டு இவர் பிறந்தார். முக்கியமாக தமிழ் மொழி திரைப்படங்களில் இவர் பணியாற்றுகிறார். 2015 ஆம் ஆண்டு டார்லிங் என்ற திகில் நகைச்சுவை [[ஜி. வி. பிரகாஷ் குமார்|படத்தில் சாம் அறிமுகமானார், இத்திரைப்படத்தில்  இசையமைப்பாளர் ஜி.வி.பிரகாசு குமார் ஒரு நடிகராக நடிக்கத் தொடங்கினார். நாயகி நிக்கி கால்ராணிக்கும் இது முதல் தமிழ் படமாகும்.  டார்லிங் படத்தின் வெற்றியைத் தொடர்ந்து 2016 ஆம் ஆண்டில் மீண்டும் நடிகராக மாறிய இசையமைப்பாளருடன் இணைந்து  இரண்டாவது படமான எனக்கு இன்னொரு பெயர் இருக்கு படத்தை சாம் இயக்கினார். சாம் ஆண்டன் பணியாற்றிய  அதர்வா மற்றும் அன்சிகா மோத்வானி நடித்த 100 என்ற படமும், யோகி பாபு நடித்த கூர்கா என்ற படமும் 2019 ஆம் ஆண்டு  வெளியிடப்பட்டன.

தொழில் 
சாம் தனது பள்ளிப்படிப்பை  எக்மோரிலுள்ள டான் பாசுகோ பள்ளியில் படித்தார். எசு.ஆர்.எம் பொறியியல் கல்லூரியில் பட்டம் பெற்றார். அதன் பிறகு ஒரு தொலைக்காட்சியில்  தனது வாழ்க்கையை ஒரு நிகழ்நேர நிகழ்ச்சியுடன் தொடங்கினார். சுடுடியோ கிரீனைச் சேர்ந்த கே.இ.ஞானவேல் ராசா  இவரது  வேலையைக் கவனித்ததால் அல்லு அரவிந்தின் கீதா ஆர்ட்சுடன் இணைந்து டார்லிங் படத்தில் நடிக்க  வாய்ப்பு கொடுத்தார்.

திரைப்படவியல் 

 ஒரு நடிகராக
 சரபம் (2014)

மேற்கோள்கள்

வெளியிணைப்புகள் 

1985 பிறப்புகள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
வாழும் நபர்கள்
வருண் குமார்

வருண் குமார் (Varun Kumar) இந்தியாவைச் சேர்ந்த வளைகோல் பந்தாட்ட விளையாட்டு வீரராவார். 1995 ஆம் ஆண்டு சூலை மாதம் 25 அன்று குமார் பிறந்தார். வளைகோல் பந்தாட்ட தொழில்முறை வீரரான இவர் அணியில் ஒரு தடுப்பாட்டக்காரராக விளையாடுகிறார்.  வளைகோல் பந்தாட்ட கூட்டினைவுப் போட்டியிலும், இந்திய தேசிய அணியிலும் இவர் தடுப்பாட்ட வீரராகவே விளையாடினார். தற்பொழுது டோக்கியோ கோடை கால ஒலிம்பிக் போட்டியில் விளையாடும்  இந்திய அணியில் விளையாட இவர் தெரிவு செய்யப்பட்டுள்ளார்.

தொழில் 
பஞ்சாபில் பிறந்த குமார் முதலில் பள்ளியில் படிக்கும் போது வளைகோல் பந்தாட்டம் விளையாடத் தொடங்கினார்.  2012  ஆம் ஆண்டில் இளையோர் தேசிய வெற்றியாளர்  போட்டியில்  தனது சொந்த மாநிலமான பஞ்சாபைப் பிரதிநிதித்துவப்படுத்தி மிகச் சிறப்பாக விளையாடினார். இதனால் தேசிய இளையோர் அணிக்கு விளையாட அழைக்கப்பட்டார்.  2014 ஆம் ஆண்டு இளையோர் தேசிய வெற்றியாளர் போட்டிகளில் குமார் மிகச் சிறப்பாக செயல்படுவதற்கும், இளையோர் தேசிய அணிக்கு மீண்டும் அழைக்கப்படுவதற்கும் முன்பாக இரண்டு வருடங்கள் காயம் காரணமாக விளையாடாமல் அமைதியாக இருந்தார்.

குமார் விரைவில் இந்திய வளைகோல் பந்தாட்ட கூட்டிணைவு போட்டியில்  பஞ்சாப் வாரியர்சு அணியில் விளையாட  கையெழுத்திட முடிந்தது. இவர் 2014 பருவப் போட்டிகளுக்காகத்  தக்கவைக்கப்பட்டார்.  இதன் பிறகும் கூட்டிணைவின்  2015 மற்றும் 2016 ஆம் ஆண்டுகளுக்கான அணிக்காகவும் குமார் மேலும் இரண்டு வருட காலத்திற்கு தக்கவைக்கப்பட்டார்.

அனைத்துலகப் போட்டி 
குமார் இந்தியா இளையோர்  அணியை பிரதிநிதித்துவப்படுத்தியுள்ளார். இளையோர்  உலகக் கோப்பை அணிக்கு தேர்வு செய்யப்படுவதற்கு முன்னர் எசுப்பானியாவில்  நடந்த நான்கு நாடுகளின் அழைப்பிதழ் போட்டியின் போது குமார்  அதிக புள்ளிகள் ஈட்டிய வீரராக உருவெடுத்தார்.

மேற்கோள்கள்

வெளி இணைப்புகள் 
 Hockey India Profile 

1995 பிறப்புகள்
வாழும் நபர்கள்
இந்திய ஒலிம்பிக் வளைதடிபந்தாட்ட வீரர்கள்
பஞ்சாப் நபர்கள்
டி. பி. ஆர். செல்வம்

டி. பி. ஆர். செல்வம் (T. P. R. Selvame) என்பவர் அகில இந்திய நமது ராஜ்ஜியம் காங்கிரசைச் சேர்ந்த இந்திய அரசியல்வாதி ஆவார். இவர் 2016ல் புதுச்சேரி சட்டமன்றத் தேர்தலிலும், 2011ல் புதுச்சேரி சட்டமன்றத் தேர்தலிலும் மண்ணாடிப்பட்டு சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

மேற்கோள்கள் 

1971 பிறப்புகள்
புதுச்சேரி சட்டமன்ற உறுப்பினர்கள்
வாழும் நபர்கள்
புதுச்சேரி சட்டமன்ற உறுப்பினர்கள் 2011-2016
கவிதை பாடும் அலைகள்

கவிதை பாடும் அலைகள் 1990 ஆம் ஆண்டு வெளிவந்த தமிழ்த் திரைப்படமாகும். இப்படத்தை டி. கே. போஸ் இயக்கியுள்ளார். ஜெயக்குமார், மற்றும் ஈஸ்வரிராவ் முக்கிய கதாபாத்திரத்தில் நடித்தனர்.  ஜனனி என்ற பெயரில் ஈஸ்வரிராவ் இந்த படத்தில் அறிமுகமானார்.

நடிகர்கள்
 ஜெயக்குமார் 
 ராஜ்மோகன் (அறிமுகம்)
 ஜனனி (அறிமுகம்) / ஈஸ்வரி ராவ் 
 ரஞ்சித் (அறிமுகம்) 
 இளங்கோ (அறிமுகம்) 
 பைரவன் (அறிமுகம்) 
 ராதாரவி
 சபிதா ஆனந்த்
 கே. நட்ராஜ்
 சின்னி ஜெயந்த்

பாடல்கள்
இத்திரைப்படத்திற்கு இளையராஜா இசையமைத்தார். அனைத்து பாடல்களையும் கங்கை அமரன் இயற்றியுள்ளார்.

மேற்கோள்கள் 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
திரைப்படம் தொடர்பான குறுங்கட்டுரைகள்
ராதாரவி நடித்த திரைப்படங்கள்
சுக்ரவாரி ஏரி

சுக்ரவாரி ஏரி  (Shukrawari Lake)  இந்தியாவின் மகாராட்டிர மாநிலம் நாக்பூரில் அமைந்துள்ளது. சுக்ரவாரி தலாவ், காந்தி சாகர் ஏரி,  மற்றும் யும்மா ஏரி என்று பல பெயர்களில் இது அழைக்கப்படுகிறது. நாக்பூரில் இராமன் அறிவியல் மையத்தின் எதிரில் சுக்ரவாரி ஏரி உள்ளது. 275 ஆண்டுகளுக்கும் மேலாக இருப்பதாகக் கூறப்படும் இந்த ஏரி, அப்போதைய நாக்பூரின் ஆட்சியாளரான சந்து சுல்தானால் நீர் வழங்கல் ஆதாரமாக நிறுவப்பட்டது. நீர்த்தேக்கத்துடன் இணைக்கப்பட்ட நாக் நதிக்கு நீரோடைகளை உருவாக்கி திருப்பி விடப்படும் வகையில் நீர்வளத்தை உருவாக்கி அதற்கு 'யும்மா தலாப்' என்று இவர் பெயரிட்டார். பின்னர், போன்சலே மற்றும் பிரிட்டிசு காலங்களில் இது 'சுக்ரவாரி தலாவ்' என்று அறியப்பட்டது போன்சலே வம்சத்தைச் சேர்ந்த ரகு முதலாம் போன்சலே 1742 ஆம் ஆண்டில் நாக்பூரை தனது அரசின் தலைநகராக அறிவித்தார்.

அழகிய செவ்வக வடிவிலான காந்தி சாகர் நீர்த்தேக்கம் இப்போது கல் சுவர்கள் மற்றும் இரும்புக் கம்பிகளால் மூடப்பட்டுள்ளது. ஏரியின் நடுவில் ஒரு சிறிய தீவு உள்ளது.  அது ஒரு தோட்டமாகும். தோட்டத்தின் உள்ளூர் பெயர் சுபூன் தோட்டம் எனப்படுகிறது. சிவன் கோயில் மற்றும் இரவில் மஞ்சள் பாதரச ஒளியால் இத்தோட்டம் ஒளிர்கிறது.

மேற்கோள்கள் 

மகாராட்டிராவின் ஏரிகள்
Coordinates on Wikidata
நாக்பூர் மாவட்டம்
அன்னே காச்சிர்

அன்னே காச்சிர் (Anne Kajir)  பப்புவா நியூ கினியா நாட்டைச் சேர்ந்த ஒரு வழக்கறிஞராவார். இவர் 1974 ஆம் ஆண்டு பிறந்தார். வெப்பமண்டல காடுகளில் சட்டவிரோதமாக உள்நுழைய அனுமதித்தது தொடர்பாக பப்புவா நியூ கினியா அரசாங்கத்தில் பரவலாக ஊழல் நடந்ததற்கான ஆதாரங்களை இவர் கண்டுபிடித்தார்.

போர்ட் மோரெசுபியில் இருக்கும் சுற்றுச்சூழல் சட்ட மையத்தின் தலைமை நிர்வாக அதிகாரியாக கச்சீர் பணியாற்றியுள்ளார்.  வெளிநாட்டு நிறுவனங்களின் பெரிய அளவிலான, சட்டவிரோத காடழிப்பு நடைமுறைகளைத் தடுக்கும் நோக்கில் உச்சநீதிமன்ற வழக்கில் தலைமை வழக்கறிஞராக இருந்தார்.

1980 ஆம் ஆண்டுகளில்  தொழில்துறை ஆதிக்கம் என்பது பப்புவா நியூ கினியாவின் வெப்பமண்டல காடுகளை கடுமையாக குறைத்து சேதப்படுத்தியது. உள்ளூர் நில உரிமையாளர்களுக்கு தீங்கு விளைவிக்கும் அச்சுறுத்தல்களை எதிர்த்து இவர் மேற்கொண்ட முன்னெடுப்புகளுக்காக கோல்டுமேன் சுற்றுச்சூழல் விருது 2006 ஆம் ஆண்டு வழங்கப்பட்டது.

மேற்கோள்கள்

1974 பிறப்புகள்
பப்புவா நியூ கினி மக்கள்
கோல்டுமேன் சுற்றுச்சூழல் விருது பெற்றவர்கள்
பிரெடெரிக் ஏபெல்

சர் பிரெடெரிக் அகஸ்டஸ் ஏபெல் (Sir Frederick Augustus Abel)  (17 ஜூலை 1827 6 செப்டம்பர் 1902) ஒரு ஆங்கில வேதியியலாளர் ஆவார். இவர் வெடிபொருட்களின் முன்னணி பிரித்தானிய நிபுணராக அங்கீகரிக்கப்பட்டவர் ஆவார். இவரது சிறந்த கண்டுபிடிப்பாக கார்டைட் அறியப்படுகிறது. துப்பாக்கிக்கான வெடிமருந்தாக முன்பு பயன்படுத்தப்பட்ட வெடிமருந்திற்குப் பதிலாக இந்த கார்டைட்டு பயன்படுத்தப்பட்டது.

கல்வி 
ஜொஹான் லியோபோல்ட் ஆபெலின் மகனாக லண்டனில் பிறந்த ஆபெல்,  வெஸ்ட்மின்ஸ்டர் பல்கலைக்கழக பல்தொழில்நுட்பக் கல்லூரியில் வேதியியல் பயின்றார், மேலும் 1845 ஆம் ஆண்டில் வேதியியலுக்கான இராயல் கல்லூரியில்  ஏ.டபிள்யூ. வான் ஹோஃப்மேனின் முதன்மையான 26 மாணவர்களில் ஒருவரானார். 1852 ஆம் ஆண்டில் வூல்விச்சின் ராயல் இராணுவ அகாதெமியில் வேதியியலில் விரிவுரையாளராக நியமிக்கப்பட்டார். மைக்கேல் ஃபாரடேவிற்குப் பிறகு, 1829 முதல் அந்தப் பதவியை வகித்தார்.

ஆரம்ப கால வாழ்க்கை 
1854 முதல் 1888 வரை ஆபெல் வூல்விச்சில் உள்ள ராயல் அர்செனலின் வெடிபொருட்களில் முன்னணி பிரித்தானிய நிபுணராக தன்னை நிலைநிறுத்திக் கொண்டார். மூன்று ஆண்டுகளுக்குப் பிறகு, அரசாங்கத்தின் போர் துறைக்கு வேதியியல் நடுவராகவும் நியமிக்கப்பட்டார். 1888 ஆம் ஆண்டு வரை நீடித்த இந்தப் பணியில் வெடிபொருட்களின் வேதியியல் தொடர்பாக அவர் ஒரு பெரிய அளவிலான பணிகளை மேற்கொண்டார்.

குறிப்பிடத்தக்க பணி 
அவரது ஆய்வுகளில் மிக முக்கியமான ஒன்று நைட்ரோ செல்லுலோசு தயாரிப்போடு தொடர்புடையதாகும். மேலும் இவர் முக்கியமாக நைட்ரோ ஏற்றம் செய்யப்பட்ட பருத்தியை நன்றாக கூழ் வரை ஒடுக்குவதை உள்ளடக்கிய ஒரு செயல்முறையை உருவாக்கினார். இந்த செயல்முறையானது பாதுகாப்பாக தயாரிப்பு முறைக்கு உதவியதோடு, அதிகரிக்கப்பட்ட பயன்பாடுகளைக் கொண்ட விளைபொருளை உருவாக்குவதாகவும் இருந்தது.  19 ஆம் நூற்றாண்டின் இறுதியில் பொதுவான பயன்பாட்டிற்கு வந்த "புகையற்ற வெடிமருந்து" தயாரிப்பிற்கு இந்தப் பணி ஒரு முக்கியமான அளவிற்கு வழிவகுத்தது; கோர்டைட், 1891 இல் பிரித்தானிய அரசாங்கத்தால் ஏற்றுக்கொள்ளப்பட்டது. இவரும் சர் ஜேம்சு தீவாரும் இணைந்து கார்டைட்டைக் கண்டுபிடித்தனர். ஆல்பிரட் நோபல் தான் முன்னதாகக் கண்டுபிடித்து வைத்திருந்த பேலிசைட்டு என்ற காப்புரிமம் பெற்ற வெடிபொருளின் காப்புரிமையை மீறி விட்டதாக பிரெடெரிக் ஏபெல் மற்றும் ஜேம்சு தீவார் மீது வழக்குத் தொடர்ந்திருந்தார். இந்த வழக்கு முதற்கட்ட விசாரணை மற்றும் மேல்முறையீடு ஆகியவற்றின் போது ஆல்பிரட் நோபலின் காப்புரிம ஆவணத்தில் குறிப்பிடப்பட்டிருந்த “நன்கு அறியப்பட்ட கரையக்கூடிய வகையாக” என்ற தொடரால் தோல்வியைத் தழுவியது. இந்த வழக்கு இறுதியாக ஐக்கிய இராச்சியத்தின் பிரபுக்கள் அவையை அடைந்தது. அங்கும் ஆல்பிரட் நோபல் தோல்வியைத் தழுவினார். பிரித்தானிய அரசாங்கத்தின் வேண்டுகோளின் பேரில், பெட்ரோலிய விளைபொருள்களின் தீப்பற்று வெப்பநிலையை தீர்மானிப்பதற்கான ஒரு வழிமுறையான ஏபெல் சோதனையை இவர் வகுத்தார்.

மேற்கோள்கள் 

1902 இறப்புகள்
1827 பிறப்புகள்
பிரித்தானிய வேதியியலாளர்கள்
அன்சிபா அசன்

அன்சிபா ஹசன் (Ansiba Hassan) என்பவர் ஒரு மலையாள நடிகை, தொலைக்காட்சி தொகுப்பாளர், நடனக் கலைஞர் ஆவார். இவரது முதலில்  கோபு பாலாஜி இயக்கிய 2013 ஆம் ஆண்டு தமிழ் படமான பரஞ்சோதி படத்தில் தோன்றினார். ஜீது ஜோசப்பின் 2013 ஆம் ஆண்டு வெளியாகி வெற்றி பெற்ற மலையாள திரைப்படமான திரிஷ்யத்தில் தோன்றிய பின்னர் இவரது புகழ் அதிகரித்தது  அதில் இவர் ஒரு சாதாரண கம்பிவட தொலைக்காட்சி தொழில் செய்பவரின் மகளான அஞ்சு என்ற பாத்திரத்தை ஏற்றிருந்தார்.

ஆரம்ப கால வாழ்க்கை 
இந்தியாவின், கேரளத்தின் கோழிக்கோடு மாவட்டத்தில்   ஹசன் மற்றும் ரசியா ஆகியோருக்கு பிறந்த ஆறு குழந்தைகளில் மூத்தவராக அன்சிபா 1992 ஜூன் 18 அன்று பிறந்தார். இவருக்கு 3 தம்பிகளான ஆஷிக், ஆசிப், அப்சல் ஆகியோரும், ஒரு தங்கையான அப்சனா ஆகியோர் உள்ளனர். இவர் காட்சித் தொடர்பியலில் இளம் அறிவியல் பட்டம் பெற்றார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
1992 பிறப்புகள்
பி. ஆர். என். திருமுருகன்

பி. ஆர். என். திருமுருகன் (P. R. N. Thirumurugan) என்பவர் அகில இந்திய நமது ராஜ்ஜியம் காங்கிரசைச் சேர்ந்த இந்திய அரசியல்வாதி ஆவார். காரைக்காலைச் சார்ந்த இவர் அண்ணாமலைப் பல்கலைக்கழகத்தில் இளங்கலை சமூகவியலில் பட்டம் பெற்றுள்ளார். இவர் 2011ஆம் ஆண்டில், காரைக்கால் வடக்கு சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் 2021 புதுச்சேரி சட்டமன்றத் தேர்தலில் இந்திய தேசிய காங்கிரசின் ஏ. வி. சுப்பிரமணியனை 12,569 வாக்குகள் வித்தியாசத்தில் தோற்கடித்தார் சட்டப்பேரவைக்கு உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

 
இந்திய தேசிய காங்கிரஸ் அரசியல்வாதிகள்
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரி சட்டமன்ற உறுப்பினர்கள் 2011-2016
சாராஸ்

சாரா'ஸ் (Sara's) என்பது 2021 ஆம் ஆண்டு வெளியான இந்திய மலையாள காதல் நகைச்சுவைத் திரைப்படமாகும். இதை அக்‌ஷய் ஹரீஷ் எழுத, ஜூட் அந்தானி ஜோசப் இயக்கியுள்ளார்.  இதில் சன்னி வெய்ன் மற்றும் அண்ணா பென் ஆகியோர் முக்கிய கதாபாத்திரங்களில் நடித்துள்ளனர்.   இந்த படத்திற்கு ஷான் ரஹ்மான் இசையமைத்துள்ளார். நிமிஷ் ரவி  ஒளிப்பதிவு செய்ய,  ரியாஸ் கே. பத்தர் படத்தொகுப்பை செய்துள்ளார். இப் படமானது  2021 சூலை 5 அன்று அமேசான் பிரைம் வீடியோ மூலம் நேரடியாக வெளியிடப்பட்டது

கதைச்சுருக்கம் 
20 வயதிற்குட்பட்ட ஒரு பெண்ணான சாரா வின்சென்ட், கர்ப்பம் தரிப்பது, குழந்தைப்பேறு ஆகியவற்றை அடியோடு நிராகரிக்கும் ஒரு பெண். திரையுலகில் இணை இயக்குநராக பணிபுரியும் இவளது மிகப்பெரிய கனவு ஒரு சார்பிலா இயக்குனராக வேண்டும் என்பதுதான். இவள் தனது 30 களின் முற்பகுதியில் ஜீவன் பிலிப்பை என்ற தன்னை ஒத்த சிந்தனையுடைய ஒரு இளைஞனை மணக்கிறாள். அவனும் குழந்தைப் பேறு குறித்த இவளது பார்வைக்கு ஏற்றவனாக இருக்கிறான். இந்நிலையில் ஒரு விபத்துபோல திட்டமிடாதக் கருவுருவை சாரா எதிர்கொள்கிறாள். குழந்தைப் பேறில் ஆர்வமற்ற ஜீவன் தன் முடிவில் இருந்து மாறுகிறான். தன்கனவுகள் கலைந்துவிடக்கூடும் எனக் குழந்தைப்பேற்றைத் தவிர்ப்பதில் சாரா உறுதி காட்டுகிறாள். குழந்தையா லட்சியமா என்ற ஊசலாட்டத்தில்  சாரா என்ன முடிவு எடுக்கிறாள் என்பதே கதையின் முடிவு.

நடிகர்கள் 
 சாரா வின்சென்டாக அண்ணா பென்
 சாராவின் கணவர் ஜீவன் பிலிப்பாக சன்னி வேய்ன்
 சாராவின் தந்தை வின்சென்டாக பென்னி பி. நயரம்பலம்
 ஜீவனின் தாயார் ரீத்தாமா பிலிப்பாக மல்லிகா சுகுமாரன்
 தயாரிப்பாளர் சந்தீப்பாக பிரசாந்த் நாயர் ஐ. ஏ. எஸ்
 சாராவின் வகுப்பு தோழியாக ஸ்ரீலட்சுமி ஹரிதாஸ்
 ஜீவனின் சகோதரியாக டாக்டர் சந்தியா பிலிப்பாக தன்யா வர்மா
 டாக்டர் ஹபீஸாக சித்திக்
 நடிகர் திவாகரனாக விஜயகுமார்
 ஹரிகிருஷ்ணன் (ஜீவனின் சக) அர்ஜுன்
 லிஸ்ஸியாக ஸ்ரீந்தா (4 குழந்தைகளின் தாய்)
 தயாரிப்பாளராக ஜிபு ஜேக்கப்
 தயாரிப்பாளராக கோட்டயம் பிரதீப்
 மோலியாக துஷாரா
 காயத்ரியாக மார்கரீத்
 இஷாவாக விருத்தி விஷால்
 நடிகர் ராகுலாக சிஜு வில்சன்
 சாராவின் பள்ளி அன்பாக அல்தாஃப் மனாஃப்
 லிசியின் கணவராக அஜூ வர்கீஸ் (கேமியோ தோற்றம்)
 ஷான் ரஹ்மான் தன்னைப் போலவே (கேமியோ தோற்றம்)
 வினீத் ஸ்ரீனிவாசன் தன்னைப் போலவே (கேமியோ தோற்றம்)

வெளியீடு 
சாரா'ஸ் அமேசான் பிரைம் வீடியோவில் 2021 சூலை 5 அன்று வெளியானது

குறிப்புகள்

வெளி இணைப்புகள் 
 

2021 மலையாளத் திரைப்படங்கள்
இந்திய மலையாளத் திரைப்படங்கள்
அமேசான் பிரைம் வீடியோ அசல் திரைப்படங்கள்
சாந்தி பகாடியா

சாந்தி பகாடியா (Shanti Pahadia) (பிறப்பு:1 ஆகத்து 1934 - இறப்பு:23 மே 2021) என்பவர் ஓர் அரசியல்வாதியும் இந்திய நாடாளுமன்ற மேனாள் உறுப்பினரும் ஆவர்.

வாழ்க்கை வரலாறு 
சாந்தி பகாடியா இந்திய நாடாளுமன்றத்தின் மேலவையான மாநிலங்களவையின் உறுப்பினராகப் பணிபுரிந்துள்ளார். இவர் மாநிலங்களவையில் இராசத்தான் மாநிலத்தைப் பிரதிநிதித்துவப் படுத்தினார். இவர் இந்திய தேசிய காங்கிரசு கட்சியினைச் சேர்ந்தவர் ஆவார்.

இவருடைய கணவர், ஜெகந்நாத் பகாடியா கோவிட்-19 வைரசால் பாதிக்கப்பட்டு இறந்தார். கணவர் இறந்த நான்கு நாட்களுக்குப் பிறகு சாந்தி பகாடியாவும் இறந்தார்.

மேற்கோள்கள் 

1934 பிறப்புகள்
2021 இறப்புகள்
இந்திய தேசிய காங்கிரஸ் அரசியல்வாதிகள்
இந்திய அரசியல்வாதிகள்
ராஜஸ்தான் நபர்கள்
மாநிலங்களவை உறுப்பினர்கள்
அய்யன் (2011 திரைப்படம்)

அய்யன் (Ayyan) 2011 இந்தியத் தமிழ் மொழி நாடகத் திரைப்படம் ஆகும். இதை கேந்திரன் முனியசாமி எழுதி இயக்கியுள்ளார், எஸ்.எஸ்.பிக்சர்ஸ் பதாகையின் கீழ் எஸ்.சேகர் ராஜன் தயாரித்தார். இதில் வசன் கார்த்திக் மற்றும் அறிமுக திவ்யா பத்மினி ஆகியோர் நடித்தனர். படத்தின் இசையை இளையராஜா இசையமைத்தார்.

நடிகர்கள் 
 வசன் கார்த்திக்
 திவ்யா பத்மினி செல்வி போன்று
 சிங்கமுத்து 
 சண்முகராஜன்
 மகாதேவன்
 முத்துக்காளை
 கிரேன் மனோகர்

பாடல்கள் 
இத்திரைப்படத்திற்கு இளையராஜா இசையமைத்தார்.

மேற்கோள்கள்

வெளியிணைப்புகள் 
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சிங்கமுத்து நடித்த திரைப்படங்கள்
ரோசா இல்தா ராமோசு

ரோசா இல்தா ராமோசு (Rosa Hilda Ramos) கோல்ட்மேன் சுற்றுச்சூழல் பரிசைப் பெற்ற இரண்டாவது புவேர்ட்டோ ரிக்கன்  குடிமகனாவார். இவர் தனது சொந்த ஊரான கட்டானோ, புவேர்ட்டோ ரிக்கோவை தளமாகக் கொண்டு வாழ்ந்து வருகின்ற ஓர் இல்லத்தரசி மற்றும் சுற்றுச்சூழல் ஆர்வலர் ஆவார்.

கோல்டுமேன் சுற்றுச்சூழல் விருது  உலகெங்கிலும் உள்ள அடிமட்ட சுற்றுச்சூழல் ஆர்வலர்களுக்கு வழங்கப்படும் மதிப்புமிக்க விருதாகும். பசுமை நோபல் பரிசு என்றும் இது பிரபலமாக அறியப்படுகிறது.

புவேர்ட்டோ ரிக்கோவின் கட்டானோவில் உள்ள மாசுபடுத்தும் தொழிற்சாலைகளின் பாதிப்பிலிருந்து லாசு குச்சரில்லாசு சதுப்புநிலத்தை  வளர்ச்சியினால் ஏற்பட்டும் அழிவிலிருந்து காப்பாற்ற உதவியதற்காக ராமோசுக்கு  இவ்விருது வழங்கப்பட்டது.  இச்சதுப்பு நிலம் இப்பகுதியின் கடைசி திறந்தவெளி மற்றும் பிராந்தியத்தின் மிகப்பெரிய ஈரநில சுற்றுச்சூழல் அமைப்புகளில் ஒன்றாகும்.

அரசாங்க நிறுவனமான புவேர்ட்டோ ரிக்கோ மின்சார சக்தி ஆணையத்தை எதிர்த்து  இப்பகுதியின் முக்கிய காற்று மாசுபாட்டையும் இவர் வெற்றிகரமாக எதிர்த்துப் போராடினார். வளிமண்டலத்தில் வெளியேற்றப்படும் மாசுபடுத்திகளின் அளவை வியத்தகு முறையில் குறைக்க பொது பயன்பாட்டை கட்டாயப்படுத்தி 7 மில்லியன் டாலர்  அபராதம் செலுத்துமாறு ஆணையத்தை ராமோசு கட்டாயப்படுத்தினார்.

2008 கோல்டுமேன் சுற்றுச்சூழல் பரிசு  150,000 நாணய மானியம், ஏப்ரல் 14, 2008 அன்று கலிபோர்னியாவின் சான் பிரான்சிசுகோவில் ஏழு பெறுநர்களுக்கு வழங்கப்பட்டது.

மேற்கோள்கள் 

 கோல்ட்மேன் சுற்றுச்சூழல் பரிசு
 வோல் ஸ்ட்ரீட் ஜர்னல்
 ஓட் இதழ் 
 TreeHugger.com (நேர்காணல்) 

கோல்டுமேன் சுற்றுச்சூழல் விருது பெற்றவர்கள்
வாழும் நபர்கள்
புவேர்ட்டோ ரிக்கோ மக்கள்
வீரன் அகம்படி பெரு வண்ணார்

வீரன் அகம்படி பெரும் வண்ணார் (Veran perum Agambadiyar). இவர் 1216 ஆம் ஆண்டில் ஆட்சிப் பொறுப்பேற்ற மூன்றாம் இராஜராஜ சோழன் அவர்களது ஆட்சியில் படைத்தளபதியாக பணியாற்றியவர். இவர் திருவாரூர் மாவட்டத்தில் மன்னார்குடி (வண்ணார் குலத்தில்) வட்டத்தில் பிறந்தார் என வரலாற்று சான்றுகள் கூறுகிறது. இந்திய கல்வெட்டு ஆண்டு அறிக்கையில் 262/1917 எனக் குறிப்பிடப்பட்டுள்ளது.

12 ஆம் நூற்றாண்டில் இந்தியா
திருவாரூர் மாவட்ட நபர்கள்

மேற்கோள்கள்
பூலாச்செடி

பூலாச்செடி

இது ஒருவகை முட்புதர்ச்செடி ஆகும். வறட்சியான இடங்களிலும் வாழும் தன்மையுடையது.

வகைகள்
இது கரும்பூலாச்செடி மற்றும் வெள்ளை பூலாச்செடி என இருவகைப்படும்.

கரும்பூலா
இந்த பூலாச்செடியின் பழங்கள் கருமையாக இருக்கும். கரும்பூலாவை, கிராமங்களில் புல்லாந்தி என்று அழைக்கிறார்கள்.

மருத்துவ பயன்கள்

நரை தலைமுடிகளை வளமாக்கி, கருப்பு நிறத்தை அடைய வைப்பது மட்டுமன்றி, கரும்பூலா பல அரிய மருத்துவ நன்மைகளையும் அளிக்க வல்லது.

கரும்பூலாவின் இலைகள், இரத்தத்தை சுத்தம் செய்து, உடல் உறுப்புகளை சீராக இயங்க வைக்கும், இலையை இட்டு காய்ச்சிய குடிநீர், சரும வியாதிகள், மூல பாதிப்புகள் மற்றும் பற்களின் பாதிப்பை குணமாக்கும் ஆற்றல் மிக்கது.

குறிப்புகள் 
1.''கரும்பூலாச்செடி மருத்துவ பயன்கள்''.

செடிகள்
விக்கித்தரவில்லாதவை
உபேந்திரநாத் பிரம்மச்சாரி

ராவ் பகதூர் சர் உபேந்திரநாத் பிரம்மச்சாரி (Upendranath Brahmachari) (19 திசம்பர் 1873 - 6 பிப்ரவரி 1946) ஓர் இந்திய விஞ்ஞானியும் தனது காலத்தின் முன்னணி மருத்துவப் பயிற்சியாளருமாவார். இவர் 1922 இல் புரோட்டோசோன் ஒட்டுண்ணிகள் காரணமாக ஏற்படும் நோயான கருங் காய்ச்சலுக்கு, யூரியா - ஸ்டிபமைனை (கார்போஸ்டிபாமைடு) ஒருங்கிணைத்தார். மேலும், இது ஒரு சிறந்த சிகிச்சையாக இருப்பதை தீர்மானித்தார்.

ஆரம்ப கால வாழ்க்கை 
உபேந்திரநாத் பிரம்மச்சாரி 1873 திசம்பர் 19 ஆம் தேதி இந்தியாவின் மேற்கு வங்கத்தின் பர்த்வான் மாவட்ட புர்பஸ்தாலிக்கு அருகிலுள்ள சர்தங்கா கிராமத்தில் பிறந்தார். இவரது தந்தை நில்மனி பிரம்மச்சாரி கிழக்கு இந்திய இரயில்வேயில் மருத்துவராக இருந்தார். இவரது தாயாரின் பெயர் சௌரவ் சுந்தரி தேவி. இவர், ஜமல்பூரின் கிழக்கு ரயில்வே சிறுவர் உயர்நிலைப் பள்ளியில் தனது ஆரம்பக் கல்வியை முடித்தார். 1893ஆம் ஆண்டில், ஹூக்லி மொஹ்சின் கல்லூரியில் கணிதம், வேதியியல் ஆகியவற்றில் கௌரவங்களுடன் இளங்கலை பட்டம் பெற்றார். அதன்பிறகு மருத்துவம் படிக்கச் சென்றார். கொல்கத்தாவின் மாநிலப் பல்கலைக்கழகத்தில் 1894இல் முதுகலைப் பட்டம் பெற்றார். கொல்கத்தா பல்கலைக்கழகத்தில் 1900ஆம் ஆண்டு நடந்த மருத்துவத் தேர்வில், மருத்துவம், அறுவை சிகிச்சை ஆகிய இரண்டிலும் முதலிடம் பிடித்தார். அதற்காக இவர் குடீவ்,  மேக்லியோட் விருதுகளைப் பெற்றார். இவர் 1902 ஆம் ஆண்டில் மருத்துவத்தில் முதுகலை பட்டத்தைப் பெற்றார். மேலும் கொல்கத்தா பல்கலைக்கழகத்தில் இருந்து "ஹீமோலிசிஸில் ஆய்வுகள்" பற்றிய ஆய்வுக் கட்டுரைக்காக 1904 இல் முனைவர் பட்டமும் பெற்றார். 1898 இல், நானி பாலா தேவி என்பவரை மணந்தார்.

வாழ்க்கையும் தொழிலும் 
1922 ஆம் ஆண்டில், பிரம்மச்சாரி லெஷ்மேனியாசிஸின் புதிய, கொடிய வடிவத்தையும் கண்டுபிடித்தார். காய்ச்சல் அல்லது பிற புகார்கள் இல்லாமல் நோயாளிகளின் முகத்தில் திடீர் வெடிப்புகள் தோன்றியதை கண்டறிந்த இவர் அதை "தெர்மல் லெஷ்மானாய்டு" என்று அழைத்தார். கடுங்காய்ச்சலின் ஓரளவு குணப்படுத்தப்பட்ட நிகழ்வுகளில், நோயின் வரலாறு இல்லாதவர்களுடன் இது ஒரு நோயாக இவர் குறிப்பிடார். இது பின்னர் "காலா-அசார் டெர்மல் லெஷ்மேனியாசிஸ்" (பி.கே.டி.எல்) என்று அழைக்கப்படுகிறது.

விருதுகளும் கௌரவங்களும் 

இவருக்கு ராவ் பகதூர் பட்டம் வழங்கப்பட்டது. ஆளுநர் லிட்டன் பிரபுவால் (1924), கைசர்-இ-ஹிந்த் தங்கப் பதக்கம், வழங்கப்பட்டது. 1934 ஆம் ஆண்டில், இவருக்கு பிரித்தானிய அரசாங்கத்தால் வீரத்திருத்தகை வழங்கப்பட்டது (1934).

பிரம்மச்சாரி, 1929, 1942 ஆண்டுகளில் இரண்டு முறை உடலியல் மற்றும் மருத்துவம் பிரிவில் நோபல் பரிசுக்கு பரிந்துரைக்கப்பட்டார். இந்தூரில் (1936) நடந்த இந்திய அறிவியல் காங்கிரசின் 23வது அமர்வின் தலைவராக இருந்தார். கொல்த்தாவின் இந்திய வேதியியல் சங்கத்தின் தலைவராவும் இருந்தார் (1936). இலண்டன், அரச கழகத்தின் மருத்துவம், இந்திய தேசிய அறிவியல் கழகத்தின் சக கூட்டாளர், இரண்டு ஆண்டுகள் (1928-29) வங்காள ஆசிய சங்கத்தின் தலைவர் ஆகியவற்றுடன் கௌரவிக்கப்பட்டார். இவர் இந்திய அருங்காட்சியகத்தின் அறங்காவலர் குழுவின் துணைத் தலைவராகவும் இருந்தார்.

மேற்கோள்கள்

உசாத்துணை 
 Biographical Memoirs of Fellows of the Indian National Science Academy Vol. 4., Indian National Science Academy, New Delhi, 1976.
 Dictionary of Medical Biography Vol. 1 A-B, Edited by W. F. Bynum and Helen Bynum, Greenwood Press, 2006

வெளி இணைப்புகள் 
Profile in Dream 2047

1946 இறப்புகள்
1873 பிறப்புகள்
மருத்துவ ஆய்வாளர்கள்
சாம் விசால்

சாம் விசால் (Sam Vishal J.X.) (பிறப்பு: செப்டம்பர் 28, 1999) ஓர் இந்தியப் பின்னணிப் பாடகர் ஆவார். இவர் 2019ஆம் ஆண்டில், புன்யா செல்வாவுடன் இணைந்து சூப்பர் சிங்கர் 7 மெய் நிகழ்ச்சியில் 3வது இடத்தைப் பிடித்தார். இந்த நிகழ்ச்சியில் 3வது இடத்தைப் பிடித்ததற்காக, இசை அமைப்பாளர் அனிருத் ரவிச்சந்திரன் - 'சிட்டி ஸ்டோரி' மற்றும் 'புட்டா ஸ்டோரி' ('குட்டி ஸ்டோரி' இன் தெலுங்கு மற்றும் கன்னட பதிப்புகள்) பாடல்களைப் பாடுவதற்கான வாய்ப்பை இவருக்கு அளித்தார்.

ஆரம்ப கால வாழ்க்கை
சாம் விசால் தமிழ்நாட்டின் தஞ்சாவூரில் சேவியர் சகாயராஜ் மற்றும் சோபியா சேவியர் ஆகியோருக்கு மகனாகப் பிறந்தார். இவருக்கு சிஃப்ரா சேவியர் என்ற தங்கையும் உள்ளார். இவர் எங்கும் இசை கற்கவில்லை, எந்த இசைப் பின்னணியும் இல்லாத ஒரு குடும்பத்திலிருந்து வந்தவர். சென்னை, இலயோலாக் கல்லூரியில் ஆங்கில இலக்கியத்தில் இளங்கலைப் பட்டம் பெற்றுள்ளார். தனது கல்லூரி நாட்களில், தனது நண்பர்களுடன் சேர்ந்து ஒரு இசைக்குழுவைத் தொடங்கி, பல போட்டிகளில் பங்கேற்றுள்ளார்.

மேற்கோள்கள்

வெளி இணைப்புகள்

 

1999 பிறப்புகள்
வாழும் நபர்கள்
கன்னடத் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
தமிழ்த் திரைப்படப் பின்னணிப் பாடகர்கள்
தமிழ்நாட்டுப் பாடகர்கள்
விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
ததகதா ராய்

ததகதா ராய் (Tathagata Roy) (பிறப்பு: செப்டம்பர் 14, 1945) ஓர் இந்திய அரசியல்வாதி ஆவார். இவர் 2015 முதல் 2018 வரை திரிபுராவின் ஆளுநராகவும், ஆகஸ்ட் 2018 முதல் ஆகஸ்ட் 2020 வரை தனது பதவிக்காலம் முடியும் வரை மேகாலயாவின் ஆளுநராகவும் பணியாற்றினார். இவர், 2002 முதல் 2006 வரை பாரதீய ஜனதா கட்சியின் மேற்கு வங்க மாநில பிரிவின் ஆறாவது தலைவராக இருந்தார். மேலும், 2002 முதல் 2015 வரை பாஜகவின் தேசிய நிர்வாக உறுப்பினராகவும் இருந்தார்.

ராய் சிலகாலம் அருணாச்சல பிரதேச ஆளுநர் அலுவலகத்தில் 2016 ஜூலை முதல் 2016 ஆகஸ்ட் வரை கூடுதல் பொறுப்பைக் கொண்டிருந்தார். உச்சநீதிமன்ற தீர்ப்பைத் தொடர்ந்து முதலமைச்சர் கலிகோ புல் பதவி விலகியைத் தொடர்ந்து புதிய முதலமைச்சராக பெமா காண்டுவுக்கு பதவிப் பிரமானம் செய்து வைத்தார். பயிற்சியின் மூலம் இவர் ஒரு பொறியியலாளராக இருக்கிறார். இவர்,  முன்னாள் பேராசிரியரும், ஜாதவ்பூர் பல்கலைக்கழகத்தின் கட்டுமானப் பொறியியல் துறையின் நிறுவனத் தலைவருமாவார்.

அரசியல் 
இந்து தேசியவாதத்தின் சித்தாந்தமான இந்துத்துவத்த்தல் ஈர்க்கப்பட்டு 1986 இல் ராஷ்டிரிய சுயம்சேவாக் சங்கத்தில் (ஆர்.எஸ்.எஸ்) சேர்ந்தார். அரசுப் பணியை விட்டு வெளியேறிய இவர் 1990 ல் பாரதிய ஜனதா கட்சியில் சேர்ந்தார். இவர் 2002இல் பாஜகவின் மேற்கு வங்க மாநில பிரிவின் தலைவராக ஆஷிம் கோஷுக்கு பிறகு நியமிக்கப்பட்டார். இவருக்குப் பிறகு சுகுமார் பானர்ஜி 2006 இல் தலைவரானார்.

2009இல் மக்களவை தேர்தலுக்கான வேட்பாளராக மேற்கு வங்கத்தின் வடக்கு கொல்கத்தா தொகுதியில் நின்றுதோற்றார். இவர் 2014 இந்திய பொதுத் தேர்தலுக்கான தெற்கு கொல்கத்தா நாடாளுமன்றத் தொகுதியில் பாஜக வேட்பாளராக நின்று, மொத்த வாக்குகளில் 25.29% வாக்குகளைப் பெற்றார். இவர் 12 மே 2015 அன்று திரிபுராவின் ஆளுநராக நியமிக்கப்பட்டார்.  பின்னர், ஆகஸ்ட் 2018 இல் அவர் இடமாற்றம் செய்யப்பட்டு மேகாலயாவின் ஆளுநராக நியமிக்கப்பட்டு, 2019 திசம்பர் வரை பணியாற்றினார். ஒரு குறுகிய மருத்துவ விடுப்புக்குப் பிறகு, மீண்டும் ஜனவரி 2020 முதல் 2020 ஆகஸ்ட் 18 வரை தனது ஐந்தாண்டு கால பதவியை நிறைவுசெய்து, தனக்குப் பின் ஆளுநரான சத்ய பால் மாலிக்கிடம் பொறுப்பை ஒப்படைத்தார்.

குடும்பம் 
அகில இந்திய திரிணாமுல் காங்கிரசின் நாடாளுமன்ற உறுப்பினரும் , மன்மோகன் சிங் அமைச்சரவையின் முன்னாள் நகர அபிவிருத்தி அமைச்சருமான சௌகதா ராயின் மூத்த சகோதரர் ஆவார். கொல்கத்தாவின் பி.கே.சி கல்லூரியில் ஆங்கிலம் கற்பித்த அனுராதாவை மணந்தார். இவர்களுக்கு மாலினி, மதுரா என்ற இரண்டு மகள்கள் உள்ளனர். இருவரும் திருமணமாகி அமெரிக்காவில் வசிக்கின்றனர்.

மேற்கோள்கள்

வெளி இணைப்புகள் 
 

அருணாச்சலப் பிரதேச ஆளுநர்கள்
திரிபுரா ஆளுநர்கள்
மேகாலயா ஆளுநர்கள்
வாழும் நபர்கள்
1945 பிறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
அர்திக் சிங்

அர்திக் சிங் (Hardik Singh) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1998 ஆம் ஆண்டு செப்டம்பர் மாதம் 23 அன்று இவர் பிறந்தார். இந்திய வளைகோல் பந்தாட்ட தேசிய அணியில் அர்திக் ஓர் நடுக்கள ஆட்டக்காரராக விளையாடுகிறார். டோக்கியோவில் நடைபெறவுள்ள 2020 ஆம் ஆண்டுக்கான கோடைக்கால ஒலிம்பிக் போட்டிகளில் பங்கேற்கும் இந்திய வளைகோல் பந்தாட்ட அணியில் ஓர் உறுப்பினராக அர்திக் தேர்ந்தெடுக்கப்பட்டுள்ளார்.

பன்னாட்டு வாழ்க்கை 
இந்திய இளையோர் அணியின் துணைத் தலைவரான பிறகு, 2018 ஆம் ஆண்டு நடைபெற்ற ஆசிய ஆண்கள் வளைகோல் பந்தாட்ட வெற்றியாளர் கோப்பையில்  அறிமுகமாகி மூத்த வீரர்களுடன் இணைந்து விளையாடத் தொடங்கினார். மேலும் 2018 ஆண்கள் வளைகோல் பந்தாட்ட  உலகக் கோப்பையில் இந்திய அணியின் ஒரு பகுதியாக இருந்தார்.

தனிப்பட்ட வாழ்க்கை 
காவல்துறை அதிகாரியாக பணிபுரியும் சிங்கின் தந்தை வரீந்தர்பிரீத் சிங் ரே இந்தியாவுக்காக விளையாடினார். மற்றும் தாத்தா பிரீதம் சிங் ரே இந்திய கடற்படையில் வளைகோல் பந்தாட்டப் பயிற்சியாளராக இருந்தார். தனது தந்தை மாமா மற்றும் முன்னாள் இந்திய இழுத்து-தாக்கும் ஆட்டக்காரர் இயுக்ராச் சிங்கையும்  தனது வழிகாட்டியாக கருதுகிறார். இவரது அத்தை ராச்பீர் கவுரும் இந்தியாவுக்காக பன்னாட்டு அளவில் விளையாடியுள்ளார். அவரது கணவர் குர்மெயில் சிங் 1980 கோடைகால ஒலிம்பிக்கில் பங்கேற்றார், அப்போட்டியில்  இந்தியா தங்கப்பதக்கம் வென்றது.

மேற்கோள்கள்

புற இணைப்புகள் 
 அர்திக் சிங் 

வாழும் நபர்கள்
1998 பிறப்புகள்
இந்திய வளைதடிபந்தாட்ட வீரர்கள்
பஞ்சாப் நபர்கள்
இலலித் உபாத்யாய்

இலலித் குமார் உபாத்யாய்  (Lalit Kumar Upadhyay) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு டிசம்பர் மாதம் முதல் தேதியன்று இவர் பிறந்தார்.இவர் இந்திய தேசிய அணிக்கு முன்கள வீரராக அல்லது நடுக்கள வீரராக விளையாடி வருகிறார். டோக்கியோ 2020 கோடைக்கால ஒலிம்பிக் போட்டியில் விளையாடும் இந்திய வளைகோல் பந்தாட்ட அணியில் இடம்பெற்றுள்ளார்.

இலலித்  2014  ஆம் ஆண்டு நடைபெற்ற ஆண்கள் வளைகோல் பந்தாட்ட உலகக் கோப்பையில் போட்டியிட்ட இந்திய அணியின் ஒரு பகுதியாக இருந்தார்.

மேற்கோள்கள்

புற இணைப்புகள் 
 இலலித் குமார் உபாத்யாய் சுயவிவரம் 

வாழும் நபர்கள்
1993 பிறப்புகள்
இந்திய வளைதடிபந்தாட்ட வீரர்கள்
வீரவசந்தராயர் மண்டபம், மதுரை மீனாட்சி கோயில்

வீரவசந்தராயர் மண்டபம், மதுரை மீனாட்சி கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபத்தின் முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூஜைப் பொருட்கள், மரம், உலோகம் மற்றும் பிளாஸ்டிக்கிலான பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது.

தீ விபத்து
2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும், பக்கவாட்டுச் சுவர்களும் பலத்த சேதமுற்று இடிந்து விழுந்தது. மண்டபத்தின் மூன்றில் ஒரு பகுதி முற்றிலும் சேதமடைந்துள்ளது ஆனால் அருகில் உள்ள ஆயிரங்கால் மண்டபம் சேதமின்றி தப்பியது. தற்போது இம்மண்டபத்தில் இருந்த மீதமுள்ள கடைகள் வெளியேற்றப்பட்டது. மண்டபத்தின் சீரமைப்பு பணிக்காக வீரவசந்தராயர் மண்டபம் மற்றும் ஆயிரங்கால் மண்டத்தின் பகுதிகள் பக்தர்கள் செல்லாதவாறு மூடப்பட்டுள்ளது.

மறுசீரமைப்பு
2021-ஆம் ஆண்டில் மதுரை மீனாட்சி கோயிலில் குடமுழுக்கு]] நடைபெற உள்ளதால், வீரவசந்தராயர் மண்டபத்தின் மறுசீரமைப்புப் பணிகளை 3 பகுதிகளாக மேற்கொள்ள திட்டமிடப்பட்டது. புனரமைப்புப் பணியில் நாமக்கல் பகுதியில் உள்ள கருங்கற்களை சில குவாரிகளில் தேர்வு செய்து வெட்டி எடுப்பது முதல் பகுதியாகவும், அதை அங்கிருந்து கோயிலுக்கு எடுத்து வருவதை மற்றொரு பகுதியாகவும், கட்டுமானப் பணியை மூன்றாவது பகுதியாகவும் மேற்கொள்ள நடவடிக்கை எடுக்கப்பட்டுள்ளது. தற்போது சீரமைப்பு பணிகள் முதல் கட்டப் பணி முடிந்து, இரண்டாம் பணியில் துவக்க நிலையில் உள்ளது. <ref>வீரவசந்தராயர் மண்டபம் சீரமைப்பு<ref>

மேற்கோள்கள்

மதுரை
மதுரை நாயக்கர்கள்
சிறப்புக் குழு (இந்தியா)

சிறப்புக் குழு படைகள் (Special Group) (SG) சிறப்புப் படைக் குழுக்களில் ஒன்றாகும். இச்சிறப்புக் குழு ஆராய்ச்சி மற்றும் பகுப்பாய்வு அமைப்பின் கீழ் இயங்குகிறது. 1981-இல் துவக்கப்பட்ட இச்சிறப்புக் குழுவில் இந்திய இராணுவத்தின் அதிக திறமை வாய்ந்த படைவீரர்களையும், அதிகாரிகளையும் கொண்டது. இச்சிறப்புக் குழு இந்திய வான்படையின் தளங்களில் செயல்படும்.

அமைப்பு 

ஆராய்ச்சி மற்றும் பகுப்பாய்வு அமைப்பின் பாதுகாப்புப் பிரிவின் தலைமை இயக்குநரின் கீழ் சிறப்புக் குழு செயல்படும்.
 இச்சிறப்புக் குழு இந்தியப் பிரதமரின் கட்டளைகளை செயற்படுத்தும்.ஆராய்ச்சி மற்றும் பகுப்பாய்வு அமைப்பின்  பாதுகாப்புப் பிரிவின் செயலாளர் சிறப்புக் குழுவிற்கு பொறுப்பாவர். இதன் தலைமையகம் உத்தரப் பிரதேச மாநிலத்தின் சர்சாவா வான்படை தளத்தில் உள்ளது. இச்சிறப்பு குழு இந்திய இராணுவத்தின் முப்படைகளில் பணிபுரியும் மிகத்திறமை வாய்ந்த வீரர்களைக் கொண்டு நிறுவப்பட்டுள்ளது. சிறப்புக் குழு 3 முதல் 4 கம்பெனிப் படைகளைக் கொண்டது. இப்படைப் பிரிவினர் 24 மணி நேரமும் விழிப்புணர்வுடன் செயல்படுவர். சிறப்பு குழுவில் பணி முடித்த வீரர்கள் மற்றும் அதிகாரிகள் தங்கள் சொந்த படையணிகளில் சேர்ந்து கொள்ள வேண்டும்.

பொறுப்புகள்
சிறப்புக் குழுவின் பொறுப்புகளில் இரகசிய புலனாய்வு நடவடிக்கைகள் மற்றும் இரகசிய நடவடிக்கைகள் ஆகியவை அடங்கும். இக்குழுவிடம் இந்திய அரசு வெளிப்படையாக தொடர்பு கொள்ள விரும்பக்கூடாது.  பிற சிறப்புப் படைகளுக்கான தந்திரோபாயங்கள் மற்றும் பயிற்சி நடைமுறைகளை வளர்ப்பதற்கும் சிறப்பு குழு படைகள் பொறுப்பேற்கிறது.

பயிற்சி மற்றும் உபகரணங்கள் 
சிறப்புக் குழு படை, இந்தியாவின் மிகவும் திறமையான பயிற்சி பெற்ற சிறப்புப் படைகளில் மிகச்சிறந்ததாகக் கருதப்படுகிறது. சிறப்புக் குழு படைகள் இந்திய வான்படையின் அதிநவீன போர் விமானங்களைப் பயன்படுத்துகிறது.

இதனையும் காண்க 
 இந்தியாவின் சிறப்புப் படைகள்
 இந்தியத் துணை இராணுவப் படைகள்

அடிக்குறிப்புகள்

மேற்கோள்கள்

வெளி இணைப்புகள் 

இந்தியாவின் சிறப்புப் படைகள்
இந்திய படைத்துறை
கங்கா மகால் படித்துறை

கங்கா மகால் படித்துறை (Ganga Mahal Ghat)  (இந்தி : गंगा महल घाट) வாரணாசியில் கங்கை ஆற்றிலுள்ள முக்கிய படித்துறைகளில் ஒன்றாகும். பொ.ச. 1830 இல் நாராயண வம்சத்தால் கட்டப்பட்ட இந்தப் படித்துறை அசி படித்துறையின் வடக்கே உள்ளது. முதலில் இது அசி படித்துறையின் விரிவாக்கமாக கட்டப்பட்டது.

வரலாறு 
நாராயண வம்சம், 1830 இல், வாரணாசியில் கங்கை ஆற்றங்கரையில் ஒரு அரண்மனையைக் கட்டியது. அரண்மனை "கங்கா மகால்" (மகால் என்றால் இந்தியில் அரண்மனை) என்று அழைக்கப்பட்டது. மகால் (அரண்மனை) படித்துறையில் மைந்திருந்ததால், இந்தப் படித்துறைக்கு "கங்கா மகால் படித்துறை" என்று பெயரிடப்பட்டது. அசி படித்துறைக்கும் கங்கா மகால் படித்துறைக்கும் இடையேயான தொடர்ச்சியான இரண்டு கல் படிகள் பிரிக்கின்றன. இந்த அரண்மனையில் ஹேமங் அகர்வாலின் வடிவமைப்பு அரங்கம் அமைந்துள்ளது. அரண்மனையின் மேல் மாடிகளை கார்ல்ஸ்டாட் பல்கலைக்கழகம் ஏற்பாடு செய்த "இந்திய-சுவீடன் ஆய்வு மையம்" பயன்படுத்துகிறது.

அமைவிடம் 
இந்தப் படித்துறை கங்கைக் கரையில் அமைந்துள்ளது. இது வாரணாசி சந்திப்பு தொடருந்து நிலையத்திலிருந்து தென்கிழக்கே 6 கிலோமீட்டர் தொலைவிலும், அசி படித்துறையிலிருந்து 100 மீட்டர் வடக்கிலும் உள்ளது.

இதையும் காண்க 
 தச அஷ்வமேத படித்துறை
 அரிச்சந்திரன் படித்துறை
 துளசி படித்துறை
 அசி படித்துறை‎
 மணிகர்ணிகா படித்துறை

மேற்கோள்கள் 

Coordinates on Wikidata

இந்தியப் படித்துறைகள்
வாரணாசி
படித்துறைகள்
துளசி படித்துறை

துளசி படித்துறை (Tulsi Ghat) வாரணாசியில் கங்கை ஆற்றங் கரையில் அமைந்துள்ள ஒரு படித்துறை ஆகும். ராம்சரிதமானசை எழுதியபோது இங்கு வாழ்ந்த துளசிதாசரின் பெயரிடப்பட்டது. முன்னதாக, இது லோலர்க் படித்துறை என்று அழைக்கப்பட்டது. 1941ஆம் ஆண்டில் தான் புகழ்பெற்ற தொழிலதிபர் பல்தேவ் தாசு பிர்லாவால் சீமைக்காரைகொண்டு செப்பனிடப்பட்டது.

துளசி படித்துறையில் கலாச்சார நடவடிக்கைகள் 

இந்தப் படித்துறைக்கு அருகே அமைந்துள்ள லோலர்க் குண்டத்தில் குளித்துவிட்டு தங்களுக்கு குழந்தை வரம் வேண்டும் என்று லோலர்க் ஆதித்ய பிரபுவிடம் பிரார்த்தனை செய்வார்கள். தொழுநோயிலிருந்தும், தோல் நோய்களிலிருந்து விடுபடவும் புனித குளியல் போன்ற பல முக்கிய நடவடிக்கைகளில் ஈடுபடுவார்கள். லோலர்க் சாஸ்தியின் திருவிழா பத்ரபாத்தின் பிரகாசமான பாதியின் 6 வது நாளில் (பொதுவாக செப்டம்பரில்) வருகிறது. இந்து சந்திர மாதமான கார்த்திகையின் போது (அக் / நவம்பர்), கிருஷ்ண லீலாவைப் பற்றிய ஒரு நாடகம் இங்கு மிகுந்த ஆரவாரத்துடனும் பக்தியுடனும் அரங்கேற்றப்படுகிறது..

துளசி படித்துறையில் செயல்பாடு 

1982 ஆம் ஆண்டு முதல் கங்கையைச் சுத்தம் செய்யச் செயல்படும் அரசு சாரா அமைப்பான சங்கத் மோச்சன் அறக்கட்டளையின் அலுவலக தளம் இங்கு அமைந்துள்ளது. கங்கை துப்புரவு திட்டத்துடன் தொடர்புடைய மிகப்பெரிய பெயர்களில் சங்கத் மோச்சன் அறக்கட்டளையும் ஒன்றாகும். சுற்றுச்சூழல் ஆர்வலரும் சமூக ஆர்வலருமான பேராசிரியர். வீர் பத்ரா மிஸ்ரா இந்த அறக்கட்டளையின் மேலாளராக இங்கேயே தங்கியிருக்கிறார். 1992இல் ஐக்கிய நாடுகளின் சுற்றுச்சூழல் திட்டத்தின் உலகளாவிய 500 சிறந்த சுற்றுசூழல் ஆர்வலர்களில் ஒருவராக மிஸ்ரா கௌரவிக்கப்பட்டார்.

கொள்ளை 
1623ஆம் ஆண்டில் கண்டுபிடிக்கப்பட்ட துளசிதாசர் எழுதிய ராம்சரிதமானசத்தின் அவதி மொழியின் கையெழுத்துப் பிரதி 1701 முதல் துளசி படித்துறையிலிருக்கும் அனுமன்கோவிலில் இருந்தது.  இது, 2011 திசம்பரில் அக்கோவிலிலிருந்து திருடப்பட்டது.

இதையும் காண்க 
 தச அஷ்வமேத படித்துறை
 அரிச்சந்திரன் படித்துறை
 ரவிதாசர் படித்துறை
 கங்கா மகால் படித்துறை
 அசி படித்துறை‎

மேற்கோள்கள் 

Coordinates on Wikidata

இந்தியப் படித்துறைகள்
படித்துறைகள்
வாரணாசி
அரித்ரா நதி

அரித்ரா நதி (Haridra Nadhi) என்பது இந்தியாவின் தமிழ்நாட்டில் திருவாரூர் மாவட்டம் மன்னார்குடியில் உள்ள தெப்பக்குளம் ஆகும். இது மன்னார்குடி சேது பாவா சுவாமி அறக்கட்டளை யுடன் இணைந்தது. இந்தத் தெப்பக்குளம் 1158 அடி நீளமும் 847 அடி அகலமும் கொண்டது. இதன் பரப்பளவு 23 ஏக்கர் ஆகும். இது இந்தியாவில் உள்ள கோயில் தெப்பத்தில் பெரிய தெப்பமாகக் கருதப்படுகிறது. நதியே தெப்பமாக மாறியதாய்  கருதுவதால் அரித்ரா நதி எனப் பெயரிட்டுள்ளனர்.

மேற்கோள்கள் 

தமிழக ஆறுகள்
ஸ்ரீராம் ராகவன்

ஸ்ரீராம் ராகவன் (Sriram Raghavan)  (22 சூன் 1963) இவர் ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் பாலிவுட் திரைப்படங்களில் பணிபுரிகிறார். வெற்றிகரமான சில மர்ம கதைகளை தயாரிப்பதில் பெயர் பெற்ற இவர், இந்தியத் தொடர் கொலையாளி ராமன் ராகவ் பற்றிய 45 நிமிட ஆவணபுனை கதையைத் தயாரித்தவரும், 2004 ஆம் ஆண்டில் ராம் கோபால் வர்மா தயாரித்த 2004 இந்தித் திரைப்படமான ஏக் ஹசீனா தி இயக்கியவரும் ஆவார். இவரது இரண்டாவது திரைப்படம் 2007-ஆம்ஆண்டில் வெளிவந்த ஜானி கடார் ஆகும். அவரது சமீபத்திய படம் அந்ததுன்(2018), சிறந்த படத்திற்கான பிலிம்பேர் விமர்சகர்கள் விருதை வென்றதோடு மட்டுமல்லாமல் நேர்மறையான விமர்சனங்களையும் பெற்று வணிக ரீதியாகவும் வெற்றிகரமான படமாக அமைந்தது. இத்திரைப்படம் 2018 ஆம் ஆண்டின் மிகவும் வெற்றிகரமான படங்களில் ஒன்றாகக் கருதப்படுகிறது.

ஆரம்பகால வாழ்க்கை மற்றும் கல்வி
இவர் புனேயில் வளர்ந்தார், அங்கு புனித வின்சென்ட் உயர்நிலைப்பள்ளியில் பள்ளிப்படிப்பினை முடித்தார். புனேவில் உள்ள பெர்க்குசன் கல்லூரியில் பொருளாதாரம் பயின்றார்.

இவர் புனேயில் உள்ள இந்தியத் திரைப்படம் மற்றும் தொலைக்காட்சி கல்லூரியில் பட்டம் பெற்றவர் ஆவார். இவரது கல்லூரியின் சகாவான ராஜ்குமார் கிரானி,பட்டயப் படிப்பிற்கான தி எய்ட் காலம் அஃபேர் என்ற படத்திற்கு படத்தொகுப்பினைச் செய்தார். இத்திரைப்படம் தேசிய விருதினை 1987 ஆம் ஆண்டில் வென்றது. இவர் சி.ஐ.டி என்ற இந்திய தொலைக்காட்சித் தொடர் மற்றும் 2019 ஆம் ஆண்டில் வெளிவந்த வார் என்ற திரைப்படம் ஆகியவற்றின் எழுத்தாளரான ஸ்ரீதர் ராகவனின் சகோதரரும் ஆவார்.|

தொழில்
ராகவன் புனே, இந்தியத் திரைப்படம் மற்றும் தொலைக்காட்சிக் கல்லூரியில் சேருவதற்கு முன்பு தனது தொழில்  வாழ்க்கையை ஸ்டார் டஸ்ட் பத்திரிக்கையில் தொடங்கினார். ஆனால், இவர் இதில் ஆர்வம் இல்லாததால் வெளியேறினார். தனது படிப்பை முடித்துவிட்டு, ரகுவீர் யாதவ் உடன் ராமன் ராகவ் என்ற ஆவணப்படத்தை உருவாக்கினார். ராகவன் பின்னர் மற்றொரு த்ரில்லர் திரைப்படம் ஜானி கடாரை இயக்கினார், இது நீல் நிதின் முகேஷின் அறிமுகத் திரைப்படமாக அமைந்தது. இந்தப் படம் வசூல்ரீதியாக நல்ல வரவேற்பைப் பெறவில்லை என்றாலும், விமர்சகர்களிடமிருந்து பெரும் வரவேற்பைப் பெற்றது.

மேற்கோள்கள்

வெளி இணைப்புகள்

 

1963 பிறப்புகள்
வாழும் நபர்கள்
பிலிம்பேர் விருதுகள் வென்றவர்கள்
இந்தியத் தமிழர்
நபம் ஆட்டம்

நபம் ஆட்டம் (Nabam Atum, 15 மார்ச் 1948 – 23 மே 2024) இந்திய மாநிலமான அருணாச்சல பிரதேசத்தைச் சேர்ந்த சமூக ஆர்வலர் ஆவார். 2012 ஆம் ஆண்டில், அப்போதைய குசராத்தின் முதல்வராக இருந்த நரேந்திர மோடி அவர்களால் நமது வடகிழக்கு (ஒன்) இந்தியா விருது வழங்கப்பட்டது.

ஆரம்பகால வாழ்க்கை 
அருணாச்சல பிரதேசத்தில் பொது சேவை அங்கேஷ்வரின் தலைவராக பணியாற்றினார்.  

இவர் பணியாற்றிய பிற நிறுவனங்கள் பின்வருமாறு:
 சமூக நல மற்றும் வன பாதுகாப்பு சங்கத்தின் தலைவராக இருந்தார். 
 திக்ரோங் பல்நோக்கு கூட்டுறவு சங்கத்தின் தலைவராக இருந்தார். 
 அருணாச்சல பிரதேச சேவா சங்கத்தில் இருந்தார். 
 இட்டாநகர், ராமகிருஷ்ணா மிஷன் மருத்துவமனை மேலாண்மைக் குழுவின் துணைத் தலைவராக இருந்தார். 
 விவேகானந்த் கேந்திரா கலாச்சார நிறுவனம், அருணாச்சல பிரதேசம்.
 நிஷி சுதேச நம்பிக்கை மற்றும் கலாச்சார சங்கத்தில் ஆலோசகராக இருந்தார். 
 தோனி-போலோ நைடர் நம்லோவில் இருந்தார். 
 அருணாச்சல பிரதேசத்தின் சுதேச நம்பிக்கை மற்றும் கலாச்சார சங்கத்தின் தலைவராக இருந்தார்.

மேற்கோள்கள் 

இந்திய மனித உரிமைச் செயற்பாட்டாளர்கள்
1948 பிறப்புகள்
2024 இறப்புகள்
அருணாச்சலப் பிரதேச நபர்கள்
பி. எம். எல். கல்யாணசுந்தரம்

பி. எம். எல் கல்யாணசுந்தரம் (P.M.L. Kalyanasundaram) என்பவர் இந்திய அரசியல்வாதி ஆவார். இவர் புதுச்சேரி கருவாடிக்குப்பம் பகுதியினைச் சார்ந்தவர். இவர் புதுச்சேரி சட்டப்பேரவைத் தேர்தல் 2021இல் காலாப்பட்டு சட்டமன்றத் தொகுதியிலிருந்து புதுச்சேரி சட்டமன்றத்திற்குப் பாரதிய ஜனதா கட்சி உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
புதுச்சேரி சட்டமன்ற உறுப்பினர்கள்
புதுச்சேரி சட்டமன்ற உறுப்பினர்கள் 2011-2016
சிசு அருவி

சிசு அருவி (Sissu Falls) என்பது இந்திய மாநிலமான இமாச்சலப் பிரதேசத்தில் லாஹெளல் மற்றும் ஸ்பிதி மாவட்டத்தில் உள்ள அருவியாகும். இது லே-மணாலி நெடுஞ்சாலை திசை திருப்பத்தில் கிராம்புவிலிருந்து 25 கிலோ மீட்டர் தொலைவில் அமைந்துள்ளது. இமயமலைத் தொடரில் பனிப்பாறைகள் நீரின் மூலம் இந்த அருவி உருவாகிறது.

மேற்கோள்கள் 

 

இமாச்சலப் பிரதேச அருவிகள்
இமாச்சலப் பிரதேச சுற்றுலாத் தலங்கள்
நூரி அருவி

நூரி அருவி (=நூரி சாம்ப்பு)(Noori Chamb) என்பது இந்தியாவின் ஜம்மு-காஷ்மீரின் பூஞ்ச் மாவட்டத்தில் உள்ள பூஞ்ச் ஆற்றின் தலைப்பகுதியில் உள்ள நீர்வீழ்ச்சியாகும். இதற்கு முகலாய அரசி நூர் சகான் பெயரிடப்பட்டது.

பூஞ்ச் மாவட்டத்தில் பிர் பஞ்சால் பாஸுக்கு (பீர் கி கலி) கீழே பஹ்ரம்கலா மலைக் கிராமத்திற்கு அருகில் நூரி சாம்ப்பு அமைந்துள்ளது. இது புஃப்லியாசிலிருந்து 10 கி.மீ. தூரத்தில் உள்ளது. இதனை அடுத்து முகலாய சாலைச் செல்கிறது.

இந்த இடம் முகலாய வரலாற்றுடன் தொடர்புடையது. உள்ளூர் புனைவுகளின்படி, இந்த அருவிக்குப் பேரரசர் ஜஹாங்கீரின் மனைவி நூர் சஹானின் பெயரிடப்பட்டது. உள்ளூர் மொழியில் "சாம்ப்" என்பது நீர் வீழ்ச்சி ஆகும். காஷ்மீர் செல்லும் வழியில், நூர் சஹான் இந்த நீர்வீழ்ச்சியில் குளிப்பார்.

ஜம்மு-காஷ்மீரின் பூஞ்ச் மாவட்டத்தில் நூரி சாம்ப் 2வது மிக உயரமான நீர்வீழ்ச்சி மற்றும் சுற்றுலாத் தலமாக உள்ளது.

மேற்கோள்கள் 
 

Coordinates on Wikidata
சம்மு காசுமீரிலுள்ள அருவிகள்
சியார் பாபா அருவி

சியார் பாபா அருவி (Siar Baba Waterfall) சம்மு காசுமீரில் சியார் பாபா கோயிலுக்கு அருகிலுள்ள அருவியாகும். இது ஜம்மு-காஷ்மீர், ஜியாமு பிரிவின் கீழ் வரும் ரியாசி மாவட்டத்தின் கோட்லா கிராமத்தில் செனாப் ஆற்றில் அமைந்துள்ளது. சியார் பாபா நீர்வீழ்ச்சி சுமார்  ரியாசி நகரத்திலிருந்து தெற்கே தேசிய நெடுஞ்சாலை 144இல் 52.8 கி.மீ தொலைவிலும், ஜம்மு வானூர்தி நிலையத்திலிருந்து தெற்கே தேசிய நெடுஞ்சாலை 144 வழியாகவும், 109 கி.மீ. தொலைவிலும், தாவி ஆற்றிலிருந்து 106 கி.மீ. தொலைவிலும் (கத்ரா மற்றும் வைஷ்ணோ தேவி கோயிலைக் கடந்து) அமைந்துள்ளது. இந்த நீர்வீழ்ச்சி   உயரமுடையது.

மேற்கோள்கள் 

ரியாசி மாவட்டம்
Coordinates on Wikidata
சம்மு காசுமீரிலுள்ள அருவிகள்
என் காதல் கண்மணி

என் காதல் கண்மணி (En Kadhal Kanmani), 1990 ஆம் ஆண்டு வெளிவந்த ஓர் இந்திய தமிழ்த் திரைப்படம். விக்ரம் மற்றும் ரேகா நம்பியார் ஆகியோர் முன்னணி நாயகர்களாக நடித்திருக்கும் இத்திரைப்படமே விக்ரமின் நடிப்பில் வெளிவந்த முதல் தமிழ்த் திரைப்படம் ஆகும். இத்திரைப்படத்தின் அனைத்து பாடல்களையும் கவிஞர் வைரமுத்து எழுத எல். வைத்தியநாதன் இசையமைத்திருக்கிறார்.

கதைச் சுருக்கம் 
புகைப் பழக்கத்திற்கு அடிமையான விநோத் (விக்ரம்), ஹேமா மீது காதல் கொண்டார். புகைப் பழக்கத்தில் இருந்து மீண்டு எவ்வாறு ஹேமாவை திருமணம் செய்கிறார் என்பதே இத்திரைப்படத்தின் கதைச் சுருக்கம்.

நடிகர்கள் 
 விக்ரம்
 ரேகா நம்பியார்
 வி. கே. ராமசாமி
 எஸ். எஸ். சந்திரன்
 கோவை சரளா
 லூசு மோகன்
 காந்திமதி

இசை 
இத்திரைப்படத்தின் அனைத்துப் பாடல்களுக்கும் இசையமைத்தவர் எல். வைத்தியநாதன்.

மேற்கோள்கள்

வெளி இணைப்புகள் 

விக்ரம் நடித்துள்ள திரைப்படங்கள்
வி. கே. ராமசாமி நடித்த திரைப்படங்கள்
1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
கோவை சரளா நடித்த திரைப்படங்கள்
வைரமுத்து இயற்றிய திரைப்பாடல்கள்
காந்திமதி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
தி சூசைட் ஸ்க்வாட்

தி சூசைட்டு இசுக்வாட்டு () என்பது 2021 ஆம் ஆண்டு வெளியான அமெரிக்க நாட்டு மீநாயகன்-சூப்பர்வில்லன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய சூப்பர்வில்லன் குழு கதாபாத்திரங்களை மையமாகக் கொண்டு டிசி பிலிம்ஸ், அட்லஸ் என்டர்டெயின்மென்ட் மற்றும் தி சப்ரான் கம்பெனி ஆகியவை தயாரிக்க, வார்னர் புரோஸ். பிக்சர்ஸ் மூலம் விநியோகம் செய்யப்படுகிறது.

இந்த படம் 2016 ஆம் ஆண்டு வெளியான சூசைட்டு இசுக்வாட்டு படத்தின் தொடர்ச்சியாகவும், டிசி நீட்டிக்கப்பட்ட பிரபஞ்சத்தின் பத்தாவது திரைப்படமும் ஆகும். ஜேம்ஸ் கன் என்பவரால் எழுதி இயக்கிய இந்த படத்தில் மார்கோட் ரொப்பி, இட்ரிசு எல்பா, ஜான் சீனா, ஜோயல் கின்னமன், சில்வெஸ்டர் ஸ்டாலோன், வியோல டேவிஸ், ஜெய் கோர்ட்னி மற்றும்  பீட்டர் கபால்டி ஆகியோர் நடித்துள்ளார்கள். இப்படத்தில் ஒரு நாஜி கால ஆய்வகத்தை அழிக்கவும், மாபெரும் வேற்று கிரகவாசியான ஸ்டாரோவை எதிர்கொள்ளவும் சூசைட் ஸ்க்வாட் என்ற தற்கொலை குழுவை அனுப்பப்படுகிறது, அவர்கள் எப்படி எதிரிகளை வென்றார்கள் என்பதுதான் கதை.

இயக்குநர் டேவிட் ஆயர் மார்ச் 2016 க்குள் சூசைட் ஸ்க்வாட் என்ற படத்தின் தொடர்ச்சியை இயக்குவார் என கருதப்பட்டது, ஆனால் டிசம்பரில் அவர் அதற்கு பதிலாக 'கோதம் சிட்டி சைரன்ஸ்' என்ற திரைப்படத்தை உருவாக்கத் தேர்வு செய்யப்பட்டார். இதனால் இப்படத்தை இவரால் இயக்க முடியவில்லை. செப்டம்பர் 2017 இல் கவின் ஓ'கானரை பணியமர்த்துவதற்கு முன்பு பல மாற்று இயக்குநர்களை வார்னர் புரோஸ். நிறுவனம் பரிசீலனை செய்தது, ஆனால் அக்டோபர் 2018 க்குள் அவரும் வெளியேறினார். டிஸ்னி மற்றும் மார்வெல் ஸ்டுடியோஸ் நிறுவனங்கள் இணைந்து தயாரிக்க இருந்த 'கார்டியன்ஸ் ஆப் தி கேலக்ஸி 3' என்ற திரைப்பட இயக்குனரான ஜேம்ஸ் கன் என்பவர் தற்காலிகமாக இந்த தயாரிப்பு நிருவனத்திடமிருந்து நீக்கப்பட்ட பின்னர் இப்படத்தை எழுதவும் இயக்கவும் பணியமர்த்தப்பட்டார். இப்படத்தின் படப்பிடிப்பு 2019 செப்டம்பரில் ஜார்ஜியாவின் அட்லான்டாவில் தொடங்கி 2020 பிப்ரவரியில் பனாமாவில் நிறைவடைந்தது.

தி சூசைட்டு இசுக்வாட்டு படம்  2021 ஜூலை 30 ஆம் தேதி ஐக்கிய இராச்சியத்திலும், ஆகஸ்ட் 5 ஆம் தேதி  அமெரிக்காவிலும், மறுநாள் 'ஹபிஓ மாஸ்' என்ற ஓடிடி தளத்திலும் வெளியானது.

மேற்கோள்கள்

வெளி இணைப்புகள்
 
 

2021 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க நகைச்சுவை திரைப்படங்கள்
அமெரிக்க சாகச திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
தொடர் திரைப்படங்கள்
அமெரிக்க கற்பனை திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
ஆந்திர விஷ்ணு

ஸ்ரீகாகுளம் மகாவிஷ்ணு சிலை என்றும் அழைக்கப்படும் ஆந்திர விஷ்ணு (Andhra Vishnu) சிலை, ஆந்திராவில் முன்பிருந்த பழைய கோவிலில் அமைக்கப்பட்டது. கோயிலில் வழிபட்ட முந்தைய தெய்வம் எதுவென்று தெரியவில்லை.

ஆந்திர விஷ்ணு கோயில் 
கோயிலின் தெய்வம் ஆந்திர மகா விஷ்ணு அல்லது ஸ்ரீகாகுளந்திர மகா விஷ்ணு என்று அழைக்கப்படுகிறது. கோயிலின் பிரதான கருவறை சாதவாகனப் பேரரசர்களின் காலத்தில் கட்டப்பட்டதாக அறியப்படுகிறது. சாதவாகனர்கள் எந்த தெய்வத்துக்காக இக்கோவிலைக் கட்டினார்கள் என்பது தெரியவில்லை. முஸ்லிம் தாக்குதல்களால் சேதமைடைந்த பிறகு சல்லப்பள்ளியைச் சேர்ந்த எர்லகட மன்னர்களால் இந்த கோயில் பழுதுபார்க்கப்பட்டு வழிபடப்பட்டு வந்துள்ளது.

ஒருமுறை விஜயநகரப் பேரரசர் கிருஷ்ணதேவராயன் தனது கலிங்கப் பயணத்தின்போது விசயவாடா வழியாக பயணம் செய்து கொண்டிருந்தார். அவர் இக்கோயிலைப் பற்ரி அறிந்து ஸ்ரீகாகுளம் கிராமத்திற்கு வருகை புரிந்தார். அந்த நேரத்தில் அவர் ஏகாதசி விரதத்தை மேற்கொண்டார். ஆந்திர விஷ்ணு கிருஷ்ணதேவராயனுக்கு ஒரு அதிகாலை நேரத்தில் தனது கனவில் தோன்றியதாக குறிப்பிட்டுள்ளான்.

புகைப்படங்கள்

மேற்கோள்கள் 

ஆந்திரப் பிரதேச வரலாறு
தெலுங்கு மக்கள்
ஆந்திரப் பிரதேச இந்துக் கோயில்கள்
பெரியார் திடல்

பெரியார் திடல் என்பது தமிழ்நாட்டின் தலைநகரமான சென்னையின், எழும்பூர் அருகே  வேப்பேரி பகுதியில் உள்ளது. பெரியார் திடலில் ஈ. வெ. இராமசாமியின் நினைவிடம், பெரியார் சுயமரியாதை பிரச்சார நிறுவனம், கூட்டத் திடல், பெரியார்-மணியம்மை மருத்துவமனை, கூட்ட அரங்கம், பெரியார் அருங்காட்சியகம், நூல் விற்பனை நிலையம் மற்றும் இந்தியக் குடிமைப் பணிகள் பயிற்சி மையம் ஆகியவை அமைந்துள்ளது. இத்திடலைப் பரமாரிப்பது திராவிடர் கழகம் ஆகும்.

நூலகம் 
இங்கு பெரியார் பகுத்தறிவு நூலகம், ஆய்வகம் என்ற பெயரிலான நூலகம் செயல்படுகிறது. இந்த நூலகத்தில் பகுத்தறிவு, பெண்ணியம், அரசியல் எனப் பல்வேறு வகையான நூல்கள் வைக்கப்பட்டுள்ளன. அரசியல் ஆய்வு மாணவர்கள், ஆய்வாளர்களுக்கு, மாணவர்களுக்கு பயன்படும் வகையில் இது அமைந்துள்ளது. இந்நூலகம் காலை 9.30 முதல் மாலை 6 மணிவரை செயல்படுகிறது.

மேற்கோள்கள்

நினைவகங்கள்
சென்னையிலுள்ள நினைவிடங்களும் நினைவுச் சின்னங்களும்
சென்னை நூலகங்கள்
2032 கோடைக்கால ஒலிம்பிக் விளையாட்டுப் போட்டிகள்

2032 கோடை ஒலிம்பிக்குப் போட்டிகள் (2032 Summer Olympics, அதிகாரபூர்வமாக 35-வது ஒலிம்பியாது போட்டிகள் (Games of the XXXV Olympiad), பொதுவாக பிரிசுபேன் 2032 (Brisbane 2032) என்பது 2032 சூலை 23 முதல் ஆகத்து 8 வரை ஆத்திரேலியாவின் குயின்சுலாந்து மாநிலத் தலைநகர் பிரிசுபேனில் நடத்தத் திட்டமிடப்பட்டுள்ள பன்னாட்டுப் பல்துறை விளையாட்டுப் போட்டிகள் ஆகும். 2032 போட்டிகளை நடத்துவதற்கான வெற்றிகரமான ஏலம் பன்னாட்டு ஒலிம்பிக் குழுவால் 2021 சூலை 21 அன்று 2020 தோக்கியோ ஒலிம்பிக் போட்டிகளுக்கு முன்னதாக அறிவிக்கப்பட்டது. 2021 பிப்ரவரி 24 அன்று பிரிஸ்பேன் நகரம் முதன்மை விருப்பு நகரமாக அறிவிக்கப்பட்டது, 2021 சூலை 10 அன்று பன்னாட்டு ஒலிம்பிக் நிர்வாகக் குழுவின் முறையான அங்கீகாரத்தைப் பெற்றது. புதிய ஏல நடைமுறைகளின் கீழ் ஒலிம்பிக் போட்டியை நடத்தத் தெரிவான முதல் நகரமாகவும், 1984 லாஸ் ஏஞ்சலசு போட்டிகளுக்குப் பின்னர் போட்டியின்றி வென்ற முதல் நகரமாகவும் பிரிஸ்பேன் ஆனது.

இது ஆத்திரேலியாவில் நடைபெறும் மூன்றாவது கோடை ஒலிபிக்குப் போட்டியாகும். முன்னதாக 1956 இல் மெல்பேர்ண் நகரமும், 200-ஆம் ஆண்டில் சிட்னி நகரமும் கோடைப் போட்டிகளை நடத்தியிருந்தன.

மேற்கோள்கள்

வெளி இணைப்புகள்
 

 
 

கோடைக்கால ஒலிம்பிக் விளையாட்டுகள்
ஆத்திரேலியாவில் விளையாட்டு
குயின்ஸ்லாந்து
2032 இல் விளையாட்டுகள்
தி பிளாஷ்

தி பிளாசு () என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ், தி டிஸ்கோ பேக்டரி மற்றும் டபுள் டிரீம் ஆகியவை தயாரிக்க, வார்னர் புரோஸ். பிக்சர்ஸ் மூலம் உலகம் முழுவதும் விநியோகம் செய்யப்படுகிறது. இது டிசி நீட்டிக்கப்பட்ட பிரபஞ்சத்தின் பன்னிரண்டாவது திரைப்படமும் ஆகும்.

ஆண்டி முசியெட்டி என்பவர் இயக்கும் இந்த திரைப்படத்திற்கு கிறிஸ்டினா காட்சன் என்பவர் திரைக்கதை எழுத, ஆகியோர் எசுரா மில்லர், பென் அஃப்லெக், மைக்கேல் கீடன், சாஷா காலே, கியர்ஸி கிளெமன்ஸ், மரிபெல் வெர்டே மற்றும் ரான் லிவிங்ஸ்டன் ஆகியோர் நடித்துள்ளார்கள்.

தி பிளாஷ் படம் ஜூன் 12, 2023 அன்று ஹாலிவுட், லாஸ் ஏஞ்சல்ஸில் உள்ள கிராமன்ஸ் சைனீஸ் திரையரங்கில் திரையிடப்பட்டது, மேலும் இயக்குநர் மாற்றங்கள், கோவிட்-19 பெருந்தொற்று, தயாரிப்புக்குப் பிந்தைய பின்னடைவுகள் மற்றும் பல தாமதங்கள் காரணமாக அமெரிக்காவில் ஜூன் 16 அன்று வெளியிடப்பட்டது. மேலும் நடிகர் மில்லரைச் சுற்றியுள்ள சர்ச்சைகள். திரைப்படம் விமர்சகர்களிடமிருந்து கலவையான விமர்சனங்களைப் பெற்றது, அவர்கள் அதன் நகைச்சுவை, அதிரடி காட்சிகள் மற்றும் நடிப்பைப் பாராட்டினர். இப்படம் உலகளவில் $270.6 மில்லியனை வசூலித்துள்ளது, இது வசூல் ரீதியாக தோல்வி அடைந்து எல்லா காலத்திலும் மிகப்பெரிய வசூல் வெடிகுண்டுகளில் ஒன்றாக மாறியது, வார்னர் பிரதர்ஸ் நிறுவனத்திற்கு

மேற்கோள்கள்

வெளி இணைப்புகள்
 

2023 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
அமெரிக்க அதிரடித் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்